## Ruth Merino destaca que l’acció de l’Agència Tributària Valenciana contra el frau permet recuperar 114 milions en 2024

*** Subratlla l’esforç del Consell perquè les ajudes atorgades per la Generalitat a les persones afectades per la riuada no tributen
* La consellera d’Hisenda ha clausurat el XX Fòrum Tributari, organitzat per PwC, en el qual s’han abordat les principals novetats fiscals per a enguany**

La consellera d’Hisenda i Economia, Ruth Merino, ha realçat la labor inspectora contra el frau realitzada per l’Agència Tributària Valenciana “que ha permés recuperar quasi 114 milions d’euros en 2024, la qual cosa suposa prop de 3,5 milions més que en el passat exercici”.

Ruth Merino ha fet estes declaracions durant la clausura del XX Fòrum Tributari, organitzat per PwC, en les quals ha subratllat en referència a l’impacte devastador produït per la riuada que des del Consell “no solament hem impulsat ajudes directes sinó que hem tractat de garantir que les ajudes de la DANA atorgades per la Generalitat no tributen, amb la finalitat que arriben íntegres als qui realment les necessiten”.

En el transcurs de l’acte, Ruth Merino ha exposat l’aposta de la Generalitat per una política fiscal “que transcendisca la simple recaptació i es convertisca en un motor real de progrés i benestar” i ha mostrat la seua convicció que ha de ser també “una ferramenta de política social i de suport per a les famílies quan més ho necessiten”.

“Reafirmem el nostre compromís amb un model fiscal responsable, que garantisca la sostenibilitat dels servicis públics, que impulse la competitivitat empresarial i fomente el creixement econòmic. I això no es pot aconseguir sense la reducció de l’esforç fiscal dels més de 5 milions de valencianes i valencians. Volem utilitzar la fiscalitat per a protegir, donar suport i oferir solucions reals als ciutadans”, ha assenyalat la consellera.

Durant esta trobada s’han donat cita més de 150 empreses de la Comunitat Valenciana en la qual s’han abordat les principals novetats fiscals per a 2025 després de l’aprovació de l’última reforma fiscal, a més de resolucions del Tribunal Economicoadministratiu Central (TEAC) i sentències dels tribunals de justícia rellevants en matèria tributària.

A més, s’ha tractat sobre el nou model d’informació i assistència de l’Agència Estatal d’Administració Tributària (AEAT) en relació amb les autoliquidacions rectificatives i els aspectes fiscals relacionats amb la DANA, així com sobre la transformació digital de la fiscalitat (automatització i intel·ligència artificial).

Fecha: 06/02/2025